ДОКЛАД ЗА ДЕЙНОСТТА

**за годината, приключваща на 31 декември 2020г.**

Настоящият доклад за дейността е изготвен в съответствие с разпоредбите на чл. 39 от Закона за счетоводството, изискванията на Търговския закон и съгласно изискванията на чл. 32 от Наредба 2 на Комисията за финансов надзор за проспектите при публично предлагане на ценни книжа и за разкриването на информация от публичните дружества и другите емитенти на ценни книжа (Наредба 2), във връзка с чл. 100н от Закона за публичното предлагане на ценни книжа и съдържа изискуемата информация по Приложение №10 на Наредба 2.

Ръководството представя своя годишен доклад и годишния финансов отчет към 31 декември 2020 г., изготвен в съответствие с Националните стандарти за финансово отчитане.

# **ОПИСАНИЕ НА ДЕЙНОСТТА**

*Наименование на предприятието:”ПИРИН ВАТ” ООД*

*Държава на регистрация на предприятието:Република България*

*Седалище и адрес на регистрация:гр.София, ул.”Бачо Киро” № 49, ет. 2*

*Място на офис или извършване на стопанска дейност :гр.София, ул.”Бачо Киро” № 49, ет. 2*

*Няма регистрирани клонове по ТЗ.*

Дружеството и през тази година е продължило основната си дейност, свързана с производството на електрическа енергия .

Финансовият резултат на Дружеството за 2020 г. след данъци е печалба в размер на 524 хил. лв. Данъчното облагане на Дружеството се извършва съгласно изискванията на местното законодателство.

# **ПРЕГЛЕД НА ДЕЙНОСТТА**

Предметът на дейност на Дружеството е производство на електрическа енергия.

„ПИРИН ВАТ” ООД произвежда електрическа енергия чрез ВЕЦ „Топлика”, въведена в експлоатация през 2011 г., МВЕЦ 1 „Пирин Ват 1”, МВЕЦ 2 „Пирин Ват 2” и МВЕЦ 4 „Пирин Ват 4”-въведена в експлоатация през м.06.2015г.. Всички ВЕЦ са разположени на територията на Благоевградска област. Производството на електрическа енергия става чрез използването на водни маси.

Водноелектрическите централи са традиционно добре развит възобновяем източник на енергия в България. Комбинирано с рационално използване на енергията, това е едно от добрите решения на проблемите, свързани със сигурността на енергийните доставки и опазването на околната среда.

Инвестицията във ВЕЦ е атрактивна при добро проектиране. Когато се управлява такъв проект, използващ възобновяем източник, се разчита на гарантирано изкупуване на електроенергията на преференциални цени. т.е. изкупуването на произведената електроенергия е гарантирано със закон.

Анализирайки възможностите за инвестиция, дружеството преценява, че увеличаването размера на пазарния дял на продажбите на електрическата енергия, особенно при благоприятни климатични условия е напълно реалистична възможност. Това дава възможност за повишаване капацитета на малките предприятия, производители на електрическа енергия и създаване на условия за устойчиво развитие на местно и регионално ниво.

През последните пет години дружеството вложи своите усилия в увеличаване производството на електроенергия чрез изграждане на нови МВЕЦ и ремонт на съществуващите, като отчита принципите на пазара на електрическа енергия и съответно осигуряване на еквивалентен ефект по отношение на приходите от единица произведена продукция.

Дружеството „ПИРИН ВАТ” ООД, съгласно заповед на Министъра на регионалното развитие и благоустройство № РД-02-14-191/23.03.2007 год. е избрано за инвеститор за изграждане на каскада от четири МВЕЦ по трасето на главен водопровод „Туфча” в участъка от ОШ 1 до ПСПВ – гр. Гоце Делчев, включен в капитала на „ВиК” ЕООД - Благоевград. През 2015г. дружеството реализара инвестиционните си намерения като изгради каскада от четири МВЕЦ и по този начин оползотвори съществуващия енергиен потециал на водоснабдителната система за питейно-битово водоснабдяване на гр. Гоце Делчев.

Каскадата от четири МВЕЦ на главен водопровод „Туфча”, произвежда електроенергия чрез използване на възобновяем енергиен източник – водата. През изминалата 2020 финансова година каскадата от четири МВЕЦ работи на пълни обороти.

Резултатите от дейността на „Пирин Ват” ООД са добри. В сравнение с предходната година реализираната печалбата е малко по-висока но Дружеството покрива разходите за дейността и осигурява работа на 8 лица.

Водноелектрическите централи са традиционно добре развит възобновяем източник на енергия в България. Комбинирано с рационално използване на енергията, това е едно от добрите решения на проблемите, свързани със сигурността на енергийните доставки и опазването на околната среда.

 Инвестицията във ВЕЦ е атрактивна при добро проектиране. Производството на енергия от възобновяеми източници /какъвто е и водата/, се подкрепя от българското и от европейското законодателство. Когато се управлява такъв проект, използващ възобновяем източник, се разчита на гарантирано изкупуване на електроенергията на преференциални цени. т.е. изкупуването на произведената електроенергия е гарантирано със закон.

 Анализирайки производството месеци назад е видимо, че през последната година произведеното количество електроенергия е малко по-високо спрямо предходната.

 Ръководството не предвижда промени в развитието на основната дейност на Дружеството в краткосрочен и дългосрочен план.

Основните рискове пред които е изправено предприятието са метереологичната обстановка, от която зависи количиството водни маси и респективно произведеното количество ел.енергия. Другите рискове са регулаторни – по отношение на такси, налози и ограничения, които могат да бъдат наложени на производителите на възобновяеми източници.

**Структура на основния капитал**

|  |  |  |  |
| --- | --- | --- | --- |
| **Съдружник** | **Брой****дялове** | **Относителен дял** | **Номинална стойност** |
| Кирил Николаев Добрев | 55 | 55 % | 3 300 |
| Ангел Димитров Гераксиев | 17.5 | 17.5 % | 1 050 |
| Ангел Тодоров Дерменджиев | 17.5 | 17.5 % | 1 050 |
| Еленко Любомиров Божков | 10 | 10 % | 600 |
|  **ОБЩО:** | **100** | **100 %** | **6000** |

Управителните органи на „ПИРИН ВАТ“ ООД са :

Общо събрание на съдружниците и управител.

Общо събрание на съдружниците е в състав :

1. Кирил Николаев Добрев
2. Ангел Димитров Гераксиев
3. Ангел Тодоров Дерменджиев
4. Еленко Любомиров Божков

Управител и представляващ на дружеството е: Еленко Любомиров Божков

Към 31 декември 2020 г. ПИРИН ВАТ ООД няма участия в дъщерни и асоциирани дружества.

# **ФИНАНСОВО СЪСТОЯНИЕ**

#  Активи и пасиви

Активите са израз на стопанската мощност на фирмата. Те са ресурси, придобити в резултат на сделки. При използването на активите се постига икономическа полза.

Активите според ликвидността им са:

• дълготрайни активи – с бавна ликвидност, подразделящи се на амортизуеми и неамортизуеми

• дългосрочни инвестиции – дялове, акции, облигации, инвестиционни имоти

• краткотрайни активи – материални запаси, краткосрочни инвестиции и вземания, парични средства

**Пасивите – част от капитала на фирмата**

Капиталът е необходим, за да може фирмата да извършва своята дейност. Този капитал е два вида: собствен капитал и привлечен капитал. Привлеченият капитал съставлява пасивите на фирмата. Те включват привлечени от лица и фирми средства, които са необходими, за да може фирмата да функционира. Пасивите представляват задължения. За уреждането им е необходимо използване на активи.

**Пасивите биват:**

* дългосрочни пасиви – средства, привлечени за период от над една година. Това са банкови заеми, задължения към други фирми, данъци, които са отсрочени, и др.
* краткосрочни пасиви – средства, привлечени за кратък период, не превишаващ отчетния период. Това са задължения към бюджета, задължения към банки, задължения към социалното осигуряване, задължения към персонала, задължения към доставчици на фирмата
* финансирания – тези пасиви са получени безвъзмездно от държавния или общинския бюджет, дарения и субсидии от трети лица. Финансиранията не подлежат на връщане, ако фирмата спазва условията, поставени от предоставящите ги органи или лица за изразходването им.

Структурата на нетните приходите от продажби е както следва: 95 на сто от производството на електрическа енергия и 5 на сто от услуги – наем. Другите приходи – 9 х.лв..

Разходите за оперативна дейност са в размер на 610 х. лв. и са свързани основно с закупуване на водни маси, услуги за производство на електрическа енергия, заплати, амортизации на ДМА.

Средно списъчният състав на персонала, с който е реализирана производствената програма на „Пирин Ват” ООД през 2020 год. е 9 човека, от които основните работници са 7 и представляват 78%, а останалите 22 % са управленски персонал.

Начислените средства за работна заплата и осигуровки за изтеклата година са в размер на 137 хил.лв., което представлява 100 % спрямо планираните.

# Финансов резултат

Отчетния период дружеството приключва със счетоводна печалба 582 хил.лв., начислен корпоративен данък 58 хил.лв. Счетоводната печалба след данъци е 524 хил.лева.

# **ДОПЪЛНИТЕЛНА ИНФОРМАЦИЯ ПО РАЗДЕЛ VІ А ОТ ПРИЛОЖЕНЕ 10 НА НАРЕДБА № 2 от 17.09.2003 г. ЗА ПРОСПЕКТИТЕ ЗА ПУБЛИЧНО ПРЕДЛАГАНЕ И ДОПУСКАНЕ ДО ТЪРГОВИЯ НА РЕГУЛИРАНИЯ ПАЗАР НА ЦЕННИ КНИЖА И ЗА РАЗКРИВАНЕТО НА ИНФОРМАЦИЯ**

#  Основната дейност на „Пирин Ват” ООД е производство на електроенергия. За 2020г. общо от всички централи са произведени и продадени 10 182 955.50 kwh електроенергия за 1070 хил.лв. което съставлява 95.20% от нетните приходи от продажби.

# Основната суровина за производството на електроенергия е водата, за същата се заплаща годишна такса към Басейнова дирекция. Произведената електроенергия се продава на вътрешния пазар като основни клиенти на дружеството са „ЧЕЗ Електро България” АД, „ТЕРА КАП” ЕООД и „ЕНЕРГО ПРО ЕНЕРГИИНИ УСЛУГИ” ЕООД .

* 1. Дружеството няма :

-сключени големи сделки и такива от съществено значение за дейността;

-сделки, които са извън обичайната му дейност или съществено се отклоняват от пазарните условия;

-събития и показатели с необичаен характер;

 -сделки, водени извънбалансово;

-инвестиции в ценни книжа;

-дъщерни дружества;

-инвестиции в асоциирани и съвместно контролирани дружества;

-финансови активи на разположение за продажба;

-промени през отчетния период в основните принципи за управление;

- висящи съдебни, административни или арбитражни производства;

* 1. През отчетната финансова година няма промени в управителните и надзорните органи .
	2. Няма известни на дружеството договорености (включително и след приключване на финансовата година), в резултат на които в бъдещ период могат да настъпят промени в притежавания относителен дял акции от настоящи съдружници.

**Дружеството оповестява следните свързани лица :**

**Собственици на капитала на дружеството упражняващи контрол :**

Кирил Николаев Добрев

Ангел Димитров Гераксиев

Ангел Тодоров Дерменджиев

Еленко Любомиров Божков

**Ключов ръководен персонал на предприятието:**

Еленко Любомиров Божков

**Други свързани лица**

„ПЪТНО ПОДДЪРЖАНЕ 2003” ЕООД , ЕИК 103850859-100% собственост на Ангел Дерменджиев

Доходи на ключов ръководен персонал и членове на органи на управление

|  |  |
| --- | --- |
| **Длъжност** | **Начислени суми за:** |
| **възнаграждения и осигуровки за периода** | **компенсируеми отпуски** | **дългосрочни доходи** |
| управител |  18 |  -  |  -  |
| съдружник |  58  |  -  |  -  |
| **Общо:** |  **76** |  -  |  -  |

Салда по заеми предоставени на свързани лица

|  |  |  |
| --- | --- | --- |
| **Кредитополучател** | **Вземания до 1 година** | **Вземания над 1 година** |
|
| „ПЪТНО ПОДДЪРЖАНЕ 2003” ЕООД |  -  |  636 |
|  |  |  |
| **Общо** |  **-**  |  **636**  |

Разпределените дивиденти в полза на съдружниците през 2020 са в размер на 400 хлв.

# НАУЧНО ИЗСЛЕДОВАТЕЛСКА И РАЗВОЙНА ДЕЙНОСТ

През отчетната 2020 г. дружеството не е осъществявало изследователска и развойна дейност.

# КЛОНОВЕ НА ДРУЖЕСТВОТО

 Дружеството няма регистрирани клонове по ТЗ.

# ФИНАНСОВИ ИНСТРУМЕНТИ, ИЗПОЛЗВАНИ ОТ ДРУЖЕСТВОТО

Финансовите инструменти, които дружеството използва, се подразделят на следните видове:

1. Финансови активи – парични средства, търговски и други вземания
2. Финансови пасиви – търговски и други задължения.

През отчетния период Дружеството не използва деривативни финансови инструменти за хеджиране на тези рискове

**7.1. Ценови риск**, в т.ч.

* 1. валутен риск – транзакциите на Дружеството се извършват в лева, поради което дружеството не е изложено на валутен риск.

б) лихвен риск – Дружеството е изложено на риск от промяна в пазарните лихвени проценти по отношение на заемните средства с променлива компонента на лихвения процент. През 2020 година дружеството няма експозиция на задължения с променливи лихвени проценти.

в) пазарен риск – Дружеството не притежава ценни книжа поради което не е изложено на пазарен риск от промени в тяхната стойност.

**7.2.Кредитен риск,** Дружеството не е изложено на значителен кредитен риск, тъй като негов основен контрагент е ЧЕЗ Електро България АД по силата на договор за изкупуване на електроенергия в съответствие със законовите разпоредби. Салдата по търговските вземания се следят текущо, в резултат на което експозицията на трудносъбираемите и несъбираеми вземания не е съществена.

**7.3. Ликвиден риск** за дружеството почти не съществува, поради бързото осигуряване на достатъчно оборотни средства вследствие на сключените договори за изкупуване на електроенергия и нейното своевременно заплащане..

# ИНФОРМАЦИЯ, ИЗИСКВАНА ПО РЕДА НА ЧЛ. 187Д И 247 ОТ ТЪРГОВСКИЯ ЗАКОН

Пирин Ват е дружество с ограничена отговорност и не притежава акции. През годината собствеността на дружествения капитал не е променяна.

# ВАЖНИ СЪБИТИЯ, НАСТЪПИЛИ СЛЕД ДАТАТА НА ГОДИШНИЯ ФИНАНСОВ ОТЧЕТ

Не са настъпили събития след датата на изготвяне на финансовия отчет, които биха рефлектирали върху резултата на Дружеството през отчетния период.

# ОСНОВНИ НАПРАВЛЕНИЯ В ДЕЙНОСТТА НА ДРУЖЕСТВОТО ПРЕЗ 2021г.

Ръководството не предвижда промени в развитието на основната дейност на Дружеството в краткосрочен план и дългосрочен план.

Основен и дългогодишен клиент на дружеството е „Чез Електро България” АД, с който дружеството е в договорни взаимоотношения. Двустранното сътрудничество е ползотворно, като се очаква съвместната работа да продължи и в бъдеще.

Сключени са договори с ЕНЕРГО-ПРО ЕНЕРГИЙНИ УСЛУГИ ЕООД и ТЕРА КАП ЕООД за покупко-продажба на електрическа енергия по свободно договорени цени.

1. ДРУГА ИНФОРМАЦИЯ ПО ПРЕЦЕНКА НА ДРУЖЕСТВОТО

„ПИРИН ВАТ” ООД не е задължено и не представя Декларация за корпоративно управление.

|  |
| --- |
| Еленко Божков |
| Управител на„ПИРИН ВАТ” ООДгр. София, 26.03.2021 г. |
|  |